Αυτό το λήμμα αφορά το βουνό της Στερεάς Ελλάδας.  Για το χωριό του νομού Φθιώτιδος, δείτε: Τυμφρηστός Φθιώτιδας.  
Το «Βελούχι» ανακατευθύνει εδώ. Για άλλες χρήσεις, δείτε: Βελούχι (αποσαφήνιση).
Συντεταγμένες: 38°53′10″N 21°56′10″E﻿ / ﻿38.8860°N 21.9360°E﻿ / 38.8860; 21.9360

Ο **Τυμφρηστός** ή **Βελούχι** είναι βουνό της Στερεάς Ελλάδας. Έχει υψόμετρο 2.315 μέτρα και καταλαμβάνει μεγάλο τμήμα των νομών Ευρυτανίας και Φθιώτιδας. Περικλείεται στα βόρεια από τα Άγραφα και στα νότια από τα Βαρδούσια και την Καλιακούδα. Ανατολικά του βρίσκεται ο κάμπος του Σπερχειού. Καλύπτεται από πυκνά δάση και είναι ελατοσκέπαστος στο μεγαλύτερο μέρος του. Στις πλαγιές του είναι χτισμένο το Καρπενήσι. Απ' αυτόν πηγάζουν οι ποταμοί Σπερχειός και Καρπενησιώτης. Κοντά στις κορυφές του σχηματίζεται αλπική λίμνη.

Ονομασία
--------

Στην αρχαιότητα το βουνό ονομαζόταν Τυμφρηστός ή Τεφραστός ή Τυφρηστός. Σύμφωνα με μία εκδοχή, η ονομασία του οφείλεται σε ομώνυμο μυθικό πρόσωπο. Σύμφωνα με άλλη εκδοχή, που υποστηρίζεται περισσότερο από τις παραλλαγές Τεφραστός ή Τυφρηστός, η ονομασία προέρχεται από την λέξη τέφρα, επειδή ο γυμνός όγκος του βουνού έχει το χρώμα της τέφρας. Η ονομασία Βελούχι λέγεται ότι εμφανίστηκε τη μεσαιωνική περίοδο. Συναντάται για πρώτη φορά σε γραπτό κείμενο το 1453. Υπάρχει και η θεωρία της σλαβικής προέλευσης της ονομασίας, από το "λευκό βουνό" ή "ασπροβούνι". Η λέξη πιθανόν προέρχεται από τη ρίζα *τύμβος* και σχετίζεται με το σχήμα του βουνού και ίσως πρόκειται για μεταφορική έννοια παρόμοια με αυτήν που έδωσε την *Τύμφη* στην Ήπειρο.

Βιοποικιλότητα Τυμφρηστού
-------------------------

* Ποώδης βλάστησηΠοώδης βλάστηση
* Lilium chalcedonicum*Lilium chalcedonicum*
* Geranium versicolor*Geranium versicolor*
* Fomes fomentarius*Fomes fomentarius*
* Hyndellum peckii*Hyndellum peckii*
* Polyommatus icarus*Polyommatus icarus*
* Argynnis pandora*Argynnis pandora*

Το χιονοδρομικό κέντρο
----------------------

Στον Τυμφρηστό λειτουργεί χιονοδρομικό κέντρο σε απόσταση 12 χλμ από το Καρπενήσι. Βρίσκεται στη θέση *Διαβολότοπος* σε υψόμετρο 1.850 μέτρων. Η λειτουργία του ξεκίνησε το 1974, με πρωτοβουλία ιδιωτών. Σήμερα διαθέτει 10 πίστες.

Εικόνες
-------

* Ο Τυμφρηστός από το Μαυρίλο ΦθιώτιδαςΟ Τυμφρηστός από το Μαυρίλο Φθιώτιδας
* Η κορυφή του Τυμφρηστού με ομίχληΗ κορυφή του Τυμφρηστού με ομίχλη
* Διαδρομή στον ΤυμφρηστόΔιαδρομή στον Τυμφρηστό
* Πλαγιές του Τυμφρηστού, όπως φαίνονται από το Χιονοδρομικό Κέντρο ΒελουχίουΠλαγιές του Τυμφρηστού, όπως φαίνονται από το Χιονοδρομικό Κέντρο Βελουχίου
* Όρος Βελούχι (Τυμφρηστός)Όρος Βελούχι (Τυμφρηστός)
* Χιονοδρομικό Κέντρο Βελουχίου Χριστούγεννα 2021Χιονοδρομικό Κέντρο Βελουχίου Χριστούγεννα 2021

Παραπομπές
----------

1. ↑  «Ευρυτανικά Νέα, Η Αλπική λίμνη Βελουχίου». Αρχειοθετήθηκε από το πρωτότυπο στις 11 Απριλίου 2012. Ανακτήθηκε στις 27 Φεβρουαρίου 2012.
2. ↑  «Ιστοσελίδα για το Χιονοδρομικό κέντρο Βελουχίου». Αρχειοθετήθηκε από το πρωτότυπο στις 1 Μαρτίου 2012. Ανακτήθηκε στις 27 Φεβρουαρίου 2012.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τυμφρηστός** |

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **Τυμφρηστός**  |

* Βουνά της Ευρυτανίας